Óscar Julio Vian Morales

**Óscar Julio Vian Morales** S.D.B. (født 18. oktober 1947 i Guatemala by i Guatemala; død 24. februar 2018 samme sted) var en guatemalansk ordensgeistlig og katolsk erkebiskop av Santiago de Guatemala (det vil si Guatemala by). Han døde i embedet.
## Liv og virke
### Bakgrunn
Etter ungdomsskolen ved *Colegio Don Bosco* og *Don Bosco*seminaret i El Salvador studerte han filosofi, teologi og pedagogikk ved *Det teologiske og filosofiske Don Bosco-institutt* og ved Universidad de San Carlos de Guatemala-.
### Prest
Den 15. august 1976 ble han ordinert til prest av erkebiskopen av Managua og medbror i salesianerordenen, kardinal Miguel  Obando Bravo SDB i Guatemala City. Deretter underviste han ved forskjellige salesianske utdanningsinstitusjoner i Mellom-Amerika, som *Centro Vocacional Salesiano Rinaldi Santa Tecla* i El Salvador, *Colegio Domingo Savio de Cartago* i Costa Rica og *Instituto Técnico Don Bosco* i Panama.

Han fikk permisjon for å fortsette sine studier i liturgisk teologi ved Det pavelige liturgiske institutt Sant'Anselmo i Roma. Etter hjemkomsten til Mellom-Amerika ble han utnevnt til åndelig rådgiver og direktøren for *Centro Juvenil Salesiano* (CEJUSA). Kort tid etter ble han studiedirektør ved *Don Bosco-skolen* i Guatemala City og fire år senere direktør for *Instituto Salesiano San Miguel* i Tegucigalpa i Honduras.

I desember 1990 ble han utnevnt til direktør for *Centro Juvenil Don Bosco* i Managua i Nicaragua. I 1994 tok han endelig over ledelsen av *Don Bosco*-skolen i Guatemala City igjen. Han har også undervist i liturgi og katekese samt ungdomssjelesorg på en rekke seminarer over hele Mellom-Amerika.

Etter forskjellige oppgaver i hans ordensemprovins, deltok han i general kapittelet for salesianerne i denne provinsen i 1990.
### Titulærbiskep, apostolisk vikar av El Petén
Den 30. november 1996 ble han utnevnt til apostolisk vikar av El Petén av pave Johannes Paul II, og ble bispeviet som titulærbiskop av *Pupiana* den 1. februar 1997 i Flores av kardinal Obando Bravo. Medkonsekrerende var erkebiskop Giovanni Battista Morandini, apostolisk nuntius til Guatemala, og biskop Rodolfo Francisco Bobadilla Mata C.M. av Huehuetenango.

I tillegg til sin hyrdetjeneste i El Petén påtok han seg oppgaver for Bispekonferansen i Guatemala mellom 1997 og 2006. Han overtok formannskapet i *Kommisjonen for pastoralliturgi* og var  medlem av kommisjonene for landsbygdsjelesorg, for sosial pastoral - Caritas, for ungdomssjelesorg og for pastoralutdanning. Til slutt ledet han *Comisión de la Pastoral Educativa de Centroamérica y Panamá* (COPECO).

### Erkebiskop av Los Altos Quetzaltenango-Totonicapán
Den 19. april 2007 utnevnte pave Benedikt XVI ham til erkebiskop av Los Altos Quetzaltenango-Totonicapán. Han tiltrådte denne stillingen den 23. juni 2007. Han ble etterfulgt i El Petén av sin medbroder Mario Fiandri SDB, ved hvis bispeordinasjon han deltok i som medkonsekrator. 
### Erkebiskop av Guatemala
Den 2. oktober 2010 utnevnte pave Benedikt XVI ham til erkebiskop av Guatemala by.

## Død
Han døde av kreft på et sykehus i Guatemala City den 24. februar 2018. Landets fungerede president Jafeth Cabrera Franco utropte tre dagers landesorg med flagg på halv stanf på alle offentlige steder og ved regjeringsbygninger.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Benedetto Aloisi Masella (1879–1970) *1919
* Erkebiskop Antonio Taffi (1897–1970) *1947
* Erkebiskop Marco Antonio García y Suárez (1899–1972) *1953
* Kardinal Miguel Obando Bravo, S.D.B. (1926–2018) *1968
* Kardinal Leopoldo José Brenes Solórzano (1949–) *1988
* Erkebiskop * Óscar Julio Vian Morales* (1947–2018) *1997

## Referanser